Ziziphus spina-christi

Ziziphus spina-christi (binomen post Linnaeum a Renato Louiche Desfontaines anno fere 1798 statutum) est arbor spinosa fructifera cuius bacae comeduntur. Ab Africa Septentrionali ad Pakistaniam et Indiam boreo-occidentalem sponte gignitur. Lingua Latina communi haec arbor lotus interdum appellatur, sed idem nomen pluribus speciebus applicatur.

Fructus huius speciei in sepulcro Hemaka aulico Aegyptio, qui anno circiter 2 950 a.C.n. vivebat, Walter B. Emery, Zaki Yusef Saad, Excavations at Saqqara: the tomb of Hemaka (Cairi: Government Press, 1938); William J. Darby, Paul Ghalioungui, Louis Grivetti, Food: gift of Osiris (Londinii: Academic Press, 1977) p. 702 et in sepultura Saqqāra 3477 feminae nobilis fere eodem tempore mortuae reperti sunt.

Haec arbor, nomine Graeco παλίουρος "paliurus", a Theophrasto describitur, qui his verbis arbores in Libya et Aegypto crescentes refert: "Paliurus fruticis formam magis habet quam lotus; folium simile folio nostratis, fructus autem diversus: non enim latus, sed rotundus ac ruber,magnitudine fructum cedri aequansaut paullo superans: nucleum continet qui non una comediturmodo acinorum punicae: ceterum dulcis est atque vino infuso et vinum dulcius reddere et ipsum dulciorem fieri aiunt."Theophrastus, Historia plantarum 4.3.3 Arborem bis Alcoranus refert. Sura LIII versibus 14-16 propheta deum vidisse dicitur "iuxta ", scilicet ad limites caeli et telluris.Textus surae LIII Arabice et Latine Sura LVI versibus 15-41 describuntur epulae benedictorum inter lotos sine spinis et musas (ṭalḥ) bene dispositas celebrantium.Textus surae LVI Arabice et Latine

E ramis eiusdem speciei , quam milites capiti Iesus imposuerunt,Marc. 15.17 etc. plectam esse coniicitur, unde nomen speciale "spina-christi" a Linnaeo impositum. Ibn Sīda, qui medio saeculo XI floruit, auctor est mulieres Aegypti et Syriae sensu lato comas ope surculorum huius arboris pectere.Ibn Sīda, Kitāb al-Mukhaṣṣaṣ vol. 11 p. 195 (editionis Cairensis);  nota 28

 Notae 

 Bibliographia 
 Fontes antiquiores
 1597 : 
 1629 : 

 Eruditio
 "Ziziphus spina-christi (L.) Willd." in Flora of Pakistan

 René Louiche Desfontaines, Flora Atlantica (1798-1799) vol. 1 p. 201
 Mehdi Rajabi, Shokufeh Garusi, Hamid-Reza Moezzi, Zahra Nasir-Baghban, "Zizyphus spina-christi for the management of adult asthma" in European Respiratory Journal vol. 42 suppl. 57 (2013) Epitome
 Abdelaaty A. Shahat, Luc Pieters, Sandra Apers, Naglaa M. Nazeif, Nahla S. Abdel-Azim, Dirk Vanden Berghe, Arnold J. Vlietinck, "Chemical and biological investigations on Zizyphus spina-christi L." in Phytotherapy Research vol. 15 (2001) pp. 593–597 Epitome
 Amina Sirag Saied, Jens Gebauer, Karl Hammer, Andreas Buerkert, "Ziziphus spina-christi (L.) Willd.: a multipurpose fruit tree" in Genetic Resources and Crop Evolution vol. 55 (2008) pp 929–937 Epitome

 Enumeratio frugum per locos diversitatis digestorum
 Ziziphus lotus

 Nexus externi 

 "Nutritional study on Ziziphus spina-christi" (1992) apud Eden Foundation
 "Zizyphus spina-christi" (2009) apud Agroforestree Database

Categoria:Species plantarum
Categoria:Fructus
Categoria:Pabulata Asiae occidentalis
Categoria:Plantae medicinales
Categoria:Rhamnaceae
Categoria:Taxa Desfontaines
Categoria:Taxa 1798